O‘zbekiston prezidenti Shavkat Mirziyoyev 23 dekabr – imperator tavalludi kuni munosabati bilan Yaponiya imperatori Akixitoni tabrikladi. Bu haqda O‘zbekiston prezidenti matbuot xizmati xabar berdi. Imperator Akixito 1933 yil 23 dekabrda Tokio shahrida tavallud topgan bo‘lib, ayni paytda u dunyodagi yagona hukmdor imperator hisoblanadi. Imperator tavalludi kuni Yaponiyada davlat bayrami sifatida nishonlanadi. Bu haqdagi qonun 1873 yilda qabul qilingan. Mamlakat konstitutsiyasida imperator — «davlat va Yaponiya xalqi birdamligining ramzi» ekanligi ta’kidlangan.